OpenLLM-France/wikimedia huggingface dataset:
# Cacau Protásio

Anna Claudia Protásio Monteiro, Cacau Protásio izengoitiaz ezagunagoa, (Campos dos Goytacazes, Rio de Janeiro, Brasil, 1975eko ekainaren 3a) brasildar aktorea da.

## Bizitza

Rio de Janeiro estatuko Campos dos Goytacazes hirian jaio zen. Nerabezaroan Rio de Janeiro hiriko Tijuca auzora joan zen bizitzera amarekin eta ahizparekin. Pedagogia ikasten ari zenean, ikasketak utzi eta antzerki eskolan matrikulatzea erabaki zuen.
2000an, antzerki obra batean estreinatu zuen. 2009an, lehen aldiz antzeztu zuen zineman, Os Restos de Antonio filmean.
2012an, Avenida Brasil telenobelan antzeztu zuen eta ospe handia lortu zuen Zezé etxeko langile gisa.
2021eko uztailaren 25ean, Janderson Pires argazkilariarekin ezkondu zen bederatzi urteko harremanaren ostean.

## Lanak
### Liburuak

* Gordelícias - crônicas de quatro mulheres felizes com seu corpo (Simone Gutierrez, Mariana Xavier eta Fabiana Karlarekin batera, 2017)

## Erreferentziak

* ↑ (Portugesez) Fonseca, Luciana. «Zezé, de Avenida Brasil, prestigia Carnaval no Cepop» Campos 2012-04-29 (Noiz kontsultatua: 2023-10-06).
* ↑ (Portugesez) «Cacau Protásio confessa ter errado 11 vezes em cena: 'O texto não saía» Mais Você 2012-10-16 (Noiz kontsultatua: 2023-10-06).
* ↑ (Portugesez) Satriano, Nicolas. «Mesmo após guinada na vida: 'Faço tudo o que fazia', diz Cacau Protásio» O Dia 2015-06-28 (Noiz kontsultatua: 2023-10-06).
* ↑ (Portugesez) «Cacau Protásio: “Não quero ficar magérrima com cara de doente. Só desejo me sentir bem”!» Claudia 2014-02-10 (Noiz kontsultatua: 2023-10-06).
* 1 2 (Portugesez) «Cacau Protásio» AdoroCinema (Noiz kontsultatua: 2023-10-06).
* ↑ (Portugesez) Moura, Tavi. «Cacau Protásio oficializa união com o fotógrafo Janderson Pires» Enfoco 2021-07-26 (Noiz kontsultatua: 2023-10-06).
* ↑ (Portugesez) Bourroul, Beatriz. «Retrospectiva 2021: Os casamentos dos famosos que marcaram o ano» Quem 2021-12-27 (Noiz kontsultatua: 2023-10-06).

## Kanpo estekak

* Datuak: Q15178786
* Multimedia: Cacau Protásio / Q15178786
# Benedita Rodrigues

Benedita Rodrigues da Silva (São Paulo, 1911ko otsailaren 1a – ibidem, 1984ko martxoaren 12a) brasildar aktorea izan zen, batez ere 1952ko Sítio do Picapau Amarelo telesailean izeba Nastácia antzezteagatik ezaguna.

## Bizitza

Monteiro Lobato idazlearen amaginarrebaren neskamea zen Gabrielaren alaba zen. Nerabea zela, ama hil zitzaion, eta Benedita Lobatoren etxera joan zen sukaldari gisa lan egitera. 1937an ezkondu zen eta hurrengo urtean Aparecida alaba izan zuen, Europako konpainia batean aritu zen lehen dantzari afro-brasildarra. 1952an Tatiana Belinky idazleak Benedita ezagutu zuen, Lobatoren etxean afaltzen ari zela, eta pentsatu zuen izeba Nastácia ezin hobea izango zela Sítio do Picapau Amarelo telesailerako. Hala, Benedita Rodrigues sukaldari izatetik aktore izatera pasa zen eta 1952tik 1963ra pertsonaia hori antzeztu zuen.
1953an Beltzen Antzoki Esperimentalean sartu zen, eta telebistako hainbat antzerki saiotan parte hartu zuen. Bitartean, Grande Teatro Infantil Gardano eta Teatro da Juventude Tupi saioetan ere antzeztu zuen. Sítio do Picapau Amarelo amaitu ondoren, A Gata (1964), Banzo (1964), O Primeiro Pecado (1968) telenobeletan eta As Professorinhas-en bi bertsioetan (1965 eta 1968) parte hartu zuen. Orduan Brasilgo telebistan aktore beltzentzako paper gutxi zeudenez, 60 urte baino gehiago zituela postetxean lan egiten hasi zen, eta han geratu zen hil arte. Garai hartan, telenobela bakarean agertu zen, O Tempo Não Apaga (1972).

## Filmografia
### Telebista

| Urteak | Izenburua | Pertsonaia | Oharrak |
| 1952-1963 | Sítio do Picapau Amarelo | Izeba Nastácia | |
| 1953 | Teatro Experimental do Negro | Hainbat pertsonaia | Bost ataletan: O Imperador Jones, A Hora Certa, O Filho Pródigo, Onde Está Marcada a Cruz eta Todos os Filhos de Deus Têm Asas |
| 1953 | Grande Teatro Infantil Gardano | Hainbat pertsonaia | Hiru ataletan: A Bela Adormecida, A Bela e a Fera eta Branca de Neve |
| 1962 | Teatro da Juventude Tupi | | Atal batean: O Fígaro Indiscreto |
| 1964 | A Gata | Balbina | |
| 1964 | Banzo | Zulmira | |
| 1965 | As Professorinhas | Zilda | |
| 1968 | O Terceiro Pecado | Dita | |
| 1968 | As Professorinhas | Zilda | |
| 1972 | O Tempo Não Apaga | Antônia | |

### Zinema

| Urtea | Izenburua | Pertsonaia |
| 1953 | O Saci | Izeba Nastácia |

## Erreferentziak

* 1 2 (Portugesez) «Da casa de Lobato para a pele da primeira Tia Nastácia na TV!» Lobato.com.vc 2021-12-04 (Noiz kontsultatua: 2024-11-01).
* ↑ (Portugesez) «Benedita Rodrigues» Elenco brasileiro 2024-05-23 (Noiz kontsultatua: 2024-11-01).
* 1 2 3 (Portugesez) «Benedita Rodrigues, a cozinheira de Monteiro Lobato, tornou-se a primeira Tia Nastásia» Memórias Cinematográficas 2023-02-01 (Noiz kontsultatua: 2024-11-01).
* 1 2 (Portugesez) «Benedita Rodrigues» TV Saudades 2021-01-18 (Noiz kontsultatua: 2024-11-01).
* ↑ (Portugesez) «Benedita Rodrigues» Museu Brasileiro de Rádio e Televisão (Noiz kontsultatua: 2024-11-01).
* ↑ (Portugesez) Xavier, Nilson. «O Tempo Não Apaga» Teledramaturgia (Noiz kontsultatua: 2024-11-01).

## Kanpo estekak

* Datuak: Q121364132
* Multimedia: Benedita Rodrigues / Q121364132
# Laudelina de Campos Melo

Laudelina de Campos Melo (Poços de Caldas, Minas Gerais, 1904ko urriaren 12a – Campinas, São Paulo, 1991ko maiatzaren 12a) Brasilgo sindikalista, etxeko langileen eskubideen alde lan egin zuen emakume beltz aitzindari eta arrakastatsua.

## Heriotza eta legatua

Hiltzean, Sindicato dos Trabalhadores Domésticos-i eskaini zion bere etxea. Brasilgo etxeko langileen lehenengo sindikatuaren sortzailetzat jotzen da, eta etxeko langileen lan-eskubideen aitorpenean aitzindari gisa. Gerora, antzeko erakundeak sortu ziren hainbat estatutan, eta funtsezkoa izan zen etxeko lana enplegu gisa onartzeko beharrekoak ziren aldaketak bultzatzeko, lan-zuzenbidearen eta gizarte segurantzaren alorrean.

## Sariak eta Aitortzak

2020ko urriaren 13an, Googlek 116 urteurrena ospatu zuen Google Doodle batekin.

## Erreferentziak

* ↑ Williams 2016.
* ↑ EBC Brasil 2016.
* ↑ «Laudelina de Campos Melo's 116th Birthday» Google 12 de octubre de 2020.

## Bibliografia

* Pinto, Elisabete Aparecida (1993). Etnicidade, genero e educação: a trajetoria de vida de D. Laudelina de Campos Mello (1904–1991) [Ethnicity, gender and education: the life trajectory of D. Laudelina de Campos Mello (1904–1991)] (Master's) (en portugués). Campinas, São Paulo, Brazil: Universidade Estadual de Campinas. Archivado desde el original el 7 de enero de 2021. Consultado el 4 de enero de 2021.
* Williams, Erica Lorraine (2016). «Melo, Laudelina de Campos (1904–1991)». En Knight, Franklin W.; Gates, Jr, Henry Louis, eds. Dictionary of Caribbean and Afro–Latin American Biography. Oxford, England: Oxford University Press. ISBN 978-0-199-93580-2.
* Zahar, Jorge. (2000). «Laudelina de Campos Melo» criola.org.br (Río de Janeiro, Brasil: Dicionário Mulheres do Brasil de 1500 até a atualidade).
* Conheça 8 mulheres que influenciaram a luta pelos direitos femininos no Brasil. Brasilia, Brasil: EBC Brasil 8 de marzo de 2016.
* «Laudelina de Campos Melo (1904–1991)» antigo.acordacultura.org.br (Río de Janeiro, Brasil: Fundação Roberto Marinho) 2010.

## Kanpo estekak

* Datuak: Q28073366
# Aline França

Aline dos Santos França (Teodoro Sampaio, 1948ko otsailaren 15a) brasildar idazlea da.

## Bizitza

Aline França 1948ko otsailaren 15ean jaio zen Bahia estatuko Teodoro Sampaio herrian. Umetan nekazaritzan aritu zen gurasoekin eta gaztetan idazten hasi zen. 1970eko hamarkadan, Bahiako Unibertsitate Federalean sartu zen funtzionario moduan trebatzeko asmoarekin, eta telefono-operadore gisa lan egin zuen Biologia Institutuan.
1982an, Brasilgo Mugimendu Demokratikoak zinegotzi baten ordezko hautatu zuen Salvador da Bahian. 1982an Miss Afro-Bahia lehiaketako epaimahaian sartu zen, eta 1985ean Herri Musika Jaialdiko epaimahaian.
1978an lehen eleberria argitaratu zuen, Negão Dony, candombléren ezagutza sakona duen ospitale psikiatrikoko langile baten istorioa kontatzen duena.
1981ean bigarren eleberria plazaratu zuen, A mulher de Aleduma. Eleberi horretan, Aledumaren ondorengoak harmonian bizi diren uharte batan, zuriek erakarpen turistiko bihurtzea erabaki arte.
1982an, Mensagens dos nossos ancestrais poema Poetas Baianos da Negritude antologiarako hautatu zuten.
1984an, Françaren liburu baten berrikuspena IKA aldizkarian argitaratu zuten.
1993an Os estandartes eleberria argitaratu zuen, fortiafri herriari buruzkoa.

## Lanak

* Negão Dony (1978)
* A mulher de Aleduma (1981)
* Os estandartes (1993)
* Emoções das águas (2005)

## Erreferentziak

* 1 2 3 (Portugesez) «Aline França» Literafro - O portal da literatura Afro-Brasileira (Faculdade de Letras da Universidade Federal de Minas Gerais) 2021-11-30 (Noiz kontsultatua: 2024-07-14).
* 1 2 3 4 5 (Portugesez) Damasceno, Daniela. (2016). «Fabulações da diáspora: análise de possíveis diálogos entre o romance "Os estandartes" (1995), de Aline França, e a HQ "Black Panther: who is the Black Panther?" (2014) do roteirista Reginald Hudlin e desenhista John Romita Jr.» BABEL: Revista Eletrônica de Línguas e Literaturas Estrangeiras ISSN 2238-5754..
* 1 2 3 (Portugesez) Damasceno, Daniela. (2019). «Tradição oral, memória e narrativa: considerações sobre o velho Kaitamba em 'Os estandartes' 1995, de Aline França» Anais do XV ENECULT - Encontro de Estudos Multidisciplinares em Cultura (Salvador) (Noiz kontsultatua: 2024-07-14).
* 1 2 (Portugesez) Damasceno, Daniela. (2019). «Gênese negra: reelaboração da presença do negro no passado, presente e futuro em 'A mulher de Aleduma' 1985, de Aline França» Anais do 2. Congresso de Pesquisadores/as negros/as do Nordeste (Noiz kontsultatua: 2024-07-14).
* ↑ Coelho, Nelly Novaes. (2002). Dicionário crítico de escritoras brasileiras. Escrituras, 40 or..
* ↑ (Portugesez) Silva, Ana. (2013). Vozes Literárias de Escritoras Negras Baianas: Identidades, Escrita, Cuidado e Memórias de Si/Nós em Cena. Salvador: Universidade Federal da Bahia.

## Kanpo estekak

* Datuak: Q9604056
# Gilberto Gil

Gilberto Passos Gil Moreira (Salvador da Bahia, Bahia, Brasil, 1942ko ekainaren 26a) brasildar abeslari eta musikagilea da.

## Biografia

Elis Reginak berak idatzitako melodia batzuk abestu zituen, baina 1966an hasi zen Gilberto Gil ospetsu bihurtzen, Louvação bere lehen diskoa argitaratu zuenean. Dena dela, Caetano Veloso eta Tropikalia mugimenduko beste abeslari batzuekin lan egin izanak eraman zuen Brasilgo kantagintza abangoardistaren lehen mailara.
1975ean, Refazenda disko bikaina argitaratu zuen, oinarrizko gai gisa mistizismoa, ekologia eta orekaren bilaketa harturik, eta, handik bi urtera, 1977an, Refavela argitaratu zuen, musika beltzaren kutsu nabarmeneko diskoa. Handik zenbait urtera, 1990eko hamarraldian, bide berri bati ekin zion Gilek, Realce diskoarekin, zeinean erabili baitzituen erritmo berri harrigarriak eta hasi baitzen kultura eta musika anglosaxoiarekiko harremana agertzen. Gaurko brasildar abeslari eta musikagile handienetako bat da Gilberto Gil.
2003an, Luiz Inácio Lula da Silva lehendakaritzara heldu zenean, Gilberto Gil aukeratu zuen Kultura ministro izateko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q221479
* Multimedia: Gilberto Gil / Q221479
# Jojo Maronttinni

Jordana Gleise de Jesus Menezes, artistikoki Jojo Maronttinni (Rio de Janeiro, Brasil, 1997ko otsailaren 11) Brasilgo abeslari, musikagile eta aktorea, Brasilgo telebistan ezaguna.

## Ibilbidea

Bangu auzoan jaio eta hazitakoa, Jojo Maronttinni disko-kontratua sinatu zuen Universal Music Group-ekin 2017ko lehen seihilekoan, eta horren bidez Sentada diferente singlea kaleratu zuen. 2017ko abenduaren 29an Que tirol foi esse singlea aurkeztu zuen, eta horrek Pro-Música Brasil-en bi diamante diskoak irabazi zituen Brasilgo lurraldean saldutako 600.000 aleengatik eta Portugalen ere arrakasta handia izan zuen. 2018an Vou com tudo kaleratu zuen, Brasilen saldutako 40.000 aleei esker Urrezko Diskoa lortu zuena, eta Seakret eta Anittarekin elkarlanean aritu zen Perdendo a mão singlean.
2020ko irailetik abendura arte A Fazenda realityaren hamabigarren edizioan lehiakide gisa parte hartu zuen, eta irabazle izan zen beste hiru finalisten aurka ikusleen lehentasunen %52rekin.

## Diskografia
### Singleak

* 2017 – Sentada diferente
* 2017 – Que tiro foi esse
* 2018 – Vou com tudo
* 2018 – Arrasou viado
* 2018 – Perdendo a mão (Seakret eta Anitta abeslariekin batera.)
* 2018 – Rebolarizando (MC Pocahontasekin batera)
* 2018 – Joga sem parar
* 2019 – Sequência do peito (MC Mascara eta DJ Batatarekin batera)
* 2019 – Gin (Funk Samba Clubekin batera)
* 2019 – Ranço de você (Mila, Tainá Costa eta DJ Batatarekin batera)
* 2019 – Mulher não bate boca (DJ Batatarekin batera)
* 2019 – Acordei gostosa (DJ Batatarekin batera)
* 2020 – Achas (cPreto Show eta Blayarekin batera)
* 2020 – Devo tá na moda (DJ Batatarekin batera)
* 2020 – Dominada (MC du Black eta DJ Batatarekin batera)
* 2021 – Agora o pau vai torar (DJ Batatarekin batera)
* 2021 – Pesou o rolê (Di Propósito eta Harmonia do Sambarekin batera)

## Telebista saioak

* 'A Fazenda#A Fazenda 12 (RecordTV, 2020) – Lehiakidea
* Jojo nove e meia (Multishow, 2021) – Eroapena

## Erreferentziak

* ↑ https://www.gazetaonline.com.br/entretenimento/2017/08/jojo-todynho-fala-dos-seios-58--naturais-e-sem-estrias-1014092813.html
* ↑ https://www.universalmusic.com.br/2017/08/24/conheca-jojo-maronttinni-jojo-todynho-a-mais-nova-artista-do-canal-funk-hits-que-acaba-de-lancar-a-musica-sentada-diferente-produzida-por-dj-batata/
* ↑ https://pro-musicabr.org.br/home/certificados/?busca_artista=Jojo
* ↑ https://afazenda.r7.com/a-fazenda-12/jojo-todynho-e-a-grande-vencedora-de-a-fazenda-12-18122020

## Kanpo estekak

* (Ingelesez):Jojo Maronttini IMDb webgunean.
* Datuak: Q48878861
* Multimedia: Jojo Maronttinni / Q48878861
# Aleijadinho

Aleijadinho (jaiotza-izena: Antonio Francisco Lisboa ; Ouro Preto, Minas Gerais, 1738ko abuztuaren 29a - 1814ko azaroaren 18a) Brasilgo arkitekto eta eskultorea izan zen. Arkitekto portuges eta jopu beltz baten semea; 35 urte zituela elbarri gelditu zen gaixotasun baten ondorioz (hortik datorkio goitizena, Aleijadinho, elbarritxoa).
Brasilgo barrokoak eman duen artista nagusia da. Bere obren artean Saõ Francisco elizako aurrealdea (Ouro Preto) eta bertako eskulturak, pulpitua eta aldareak daude. Utzi duen eskultura multzorik ospetsuena Bom Jesu de Matazinhos elizako hamabi igarleak dira, eraikuntza eta inguruko ikuspegiarekin ezin hobeki adosten direnak. Interesgarriak dira, halaber, Ouro Pretoko Carmen elizako aldareak eta Sabaran den izen bereko elizako frontisa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379714
* Multimedia: Aleijadinho / Q379714
# Erica Malunguinho

Erica Malunguinho (Recife, Brasil, 1981eko azaroaren 20a) brasildar hezitzailea, artista plastikoa eta politikaria da. 2018an São Pauloko legebiltzarreko lehen diputatu transgeneroa bihurtu zen hauteskundeetara Sozialismoa eta Askatasuna Alderdiarekin aurkeztu ondoren.

## Bizitza

Recifen jaio zen 1981eko azaroaren 20an. Estetikan eta Artearen Historian maisua da São Pauloko Unibertsitatetik.
2018an São Pauloko legebiltzarreko diputatu hautatu zuten estatu-hauteskundeetara Sozialismoa eta Askatasuna Alderditik aurkeztuta.
* Datuak: Q57100321
* Multimedia: Erica Malunguinho / Q57100321
# Milton Nascimento

Milton Nascimento (Rio de Janeiro, 1942ko urriaren 26a), izengoitiz O anjo preto do Brasil, brasildar abeslari eta musikagilea da.

## Biografia

Gazterik hasi zen dantza-aretoetan musika jotzen eta abesten, baina benetako arrakasta 1967an iritsi zitzaion, Nazioarteko II. Kantu Txapelketa Travessia kantarekin irabazi zuenean. 1963an, Paz do amor que vem kanta konposatu zuen Marcio Borgesekin batera. Bere lana ezaguna da, Brasilen ez ezik, baita Estatu Batuetan ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q542847
* Multimedia: Milton Nascimento / Q542847
# Leônidas da Silva

Leônidas da Silva (Rio de Janeiro, Brasil, 1913ko irailaren 6a - Cotia, São Paulo, 2004ko urtarrilaren 24a) brasildar futbolaria izan zen.

## Biografia

Futbolari ikusgarria zen, chilena erako erremateetan espezialista. Diamante beltza deitzen zioten. 1932an egin zuen debuta Brasilgo selekzioarekin, eta berehalaxe kontratatu zuen Montevideoko Nacional-ek. 1934an, Brasilera itzuli zen eta Vasco da Gaman jokatu zuen. Urte hartan jokatu zuen Lehenengo Munduko Txapelketa, Italian, baina ez zuen suerte handirik izan, lehen itzulian galdu baitzuen Brasilek Espainiaren aurka (2-1). Da Silvak sartu zuen brasildarren gola.
1938ko Frantziako Munduko Txapelketan distira bereziko izarra izan zen Da Silva; txapelketako golegile emankorrena izan zen, zortzi tantorekin, eta jokatu zuen partida guztietan sartu zuen golen bat. Zoritxarrez, Ademir Pimientak, Brasilgo hautatzaileak, ez zuen Italiaren aurkako finalerdian zelairatu, eta Brasilek galdu egin zuen (2-1).
1942an, São Paulok fitxatu zuen, eta bost titulu irabazi zituen talde hartan. 1953an, talde bereko entrenatzaile bilakatu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q311739
* Multimedia: Leônidas da Silva / Q311739
# Romário

Romário de Souza Faria (Rio de Janeiro, 1966ko urtarrilaren 29a) brasildar futbolari ohia da, zaletu eta aditu askoren iritziz inoizko handienetariko bat. Goleatzaile fina, egun diputatua da Brasilen.

## Kirol ibilbidea

| Kluba | Urtea(k) |
| Vasco da Gama | 1984 – 1988 |
| PSV Eindhoven | 1988 – 1993 |
| Barcelona | 1993 – 1995 |
| Flamengo | 1995 – 1996 |
| Valencia | 1996 – 1997 |
| Flamengo | 1997 – 1999 |
| Vasco da Gama | 2000 – 2002 |
| Fluminense | 2002 – 2004 |
| Al-Sadd (utzita) | 2003 |
| Vasco da Gama | 2005 – 2006 |
| Miami | 2006 |
| Adelaide United | 2006 |
| Vasco da Gama | 2007 |
| America | 2009 |
* Datuak: Q178649
* Multimedia: Romário / Q178649
# Elza Soares

Elza da Conceição Soares (Rio de Janeiro, Brasil, 1930eko ekainaren 23a - ibidem, 2022ko urtarrilaren 20a) brasildar sanba, bossa nova eta Brasilgo herri musika abeslaria eta musikagilea izan zen.

## Diskografia

* Se acaso você chegasse (Odeon, 1960)
* A bossa negra (Odeon, 1960)
* O samba é Elza Soares (Odeon, 1961)
* Sambossa (Odeon, 1963)
* Na roda do samba (Odeon, 1964)
* Um show de Elza (Odeon, 1965)
* Com a bola branca (Odeon, 1966)
* O máximo em samba (Odeon, 1967)
* Elza, Miltinho e samba (Odeon, 1967)
* Elza Soares, baterista: Wilson das Neves (Odeon, 1968)
* Elza, Miltinho e samba - vol. 2 (Odeon, 1968)
* Elza, carnaval & samba (Odeon, 1969)
* Elza, Miltinho e samba - vol. 3 (Odeon, 1969)
* Samba & mais sambas (Odeon, 1970)
* Maschera negra / Che meraviglia (1970)
* Elza pede passagem (Odeon, 1972)
* Elza Soares (Odeon, 1973)
* Elza Soares (Tapecar, 1974)
* Nos braços do samba (Tapecar, 1975)
* Lição de vida (Tapecar, 1976)
* Pilão + Raça = Elza (Tapecar, 1977)
* Senhora da terra (CBS, 1979)
* Elza negra, negra Elza (CBS, 1980)
* Som, amor trabalho e progresso / Senta a púa (RGE, 1982)
* Alegria do povo / As baianas (Recarey, 1985)
* Somos todos iguais (Som Livre, 1985)
* '"Voltei (RGE, 1988)
* Trajetória (Universal Music, 1997)
* Carioca da Gema - Ao vivo (1999)
* Do cóccix até o pescoço (Maianga, 2002)
* Vivo feliz (Tratore, 2003)
* Beba-me - Ao vivo (Biscoito Fino, 2007)
* A Mulher do Fim do Mundo (2015)

### Abesti arrakastatsuen hautaketa

* Grandes Sucessos de Elza Soares (Tapecar Brasil 1978)
* Salve a Mocidade (Tapecar Brasil 1997)
* Meus Momentos – v. 1 & 2 (EMI Brasil 1998)
* Elza Soares – Raízes do Samba (EMI Brasil 1999)

## Kanpo estekak

* Datuak: Q435176
* Multimedia: Elza Soares / Q435176
# Rebeca Andrade

Rebeca Rodrigues de Andrade (Guarulhos, 1999ko maiatzaren 8a) gimnasta brasildarra da. Lehen gimnasta brasildarra izan zen domina olinpiko bat lortzen..

## Biografia

Andradek Guarulhosko Prefekturareko Kirol Hastapena gizarte-proiektuan hasi zuen bere karrera, São Paulo Handian. 2015eko apirilean, helduen nazioarteko lehiaketetan debuta egin zuen Munduko Gimnastika Kopan, Ljubljanan (Eslovenia).

## Olinpiar Jokoak

2020ko Udako Olinpiar Jokoetan bi domina irabazi zituen: urrezkoa Zaldi-jauzia emakumezkoen kategorian eta zilarrezkoa Banakako aparatu guztiak emakumezkoen proban.
2024ko Udako Olinpiar Jokoetan (Paris) lau domina lortu zituen, urrezko bat zoruko proban, bi zilarrezko aparatu guztietan eta zaldi jauzian eta brontzezkoa taldeka.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zaldi jauzia |
| 2020 | Tokio Japonia | 02 ! | Aparatu guztiak |
| 2024 | Paris Frantzia | 01 ! | Zorua |
| 2024 | Paris Frantzia | 02 ! | Aparatu guztiak |
| 2024 | Paris Frantzia | 02 ! | Zaldi jauzia |
| 2024 | Paris Frantzia | 03 ! | Taldeka |

## Erreferentziak

* ↑ (Portugesez) Carlos da Cruz, Luiz. «Atleta de 13 anos bate veteranas e conquista ouro na ginástica» Gazeta do Povo (Noiz kontsultatua: 2021-07-29).
* ↑ (Portugesez) «Rebeca Andrade mostra potencial na Olimpíada e celebra: 'Não sou só mais uma'» ISTOÉ Independente 2016-08-07 (Noiz kontsultatua: 2021-07-29).
* ↑ (Portugesez) Am, Por; Kestelman, a; Janeiro, Ivy Jannibelli e Marcos GuerraRio de. «Rebeca apresenta movimento inédito e tenta batizá-lo nos Jogos do Rio» globoesporte.com (Noiz kontsultatua: 2021-07-29).
* ↑ (Ingelesez) Astor, Maggie. (2021-07-29). «Rebeca Andrade is the first Brazilian to win an Olympic medal in women’s gymnastics.» The New York Times ISSN 0362-4331. (Noiz kontsultatua: 2021-07-29).
* ↑ (Portugesez) «Rebeca Andrade disputa medalha na final individual da ginástica artística» www.uol.com.br (Noiz kontsultatua: 2021-07-29).
* ↑ (Portugesez) GloboEsporte.comLjubljana, Por; Eslovênia. «Em estreia internacional como adulta, Rebeca Andrade fica com o bronze» sportv.com (Noiz kontsultatua: 2021-07-29).
* ↑ (Portugesez) «Rebeca Andrade, ginasta medalha de prata nas Olimpíadas de Tóquio, começou carreira em projeto social de Guarulhos» G1 (Noiz kontsultatua: 2021-07-29).

## Kanpo estekak

* Datuak: Q10357885
* Multimedia: Rebeca Andrade / Q10357885